cyanic-selkie/wikianc huggingface dataset:
Ένοπλες Δυνάμεις του Λιβάνου
Σύμφωνα με τη CIA, ο προϋπολογισμός της Άμυνας του Λιβάνου έφτασε το 2004, τα 540 εκατομμύρια δολάρια (71η στον κόσμο), ποσό που αποτελεί το 3,1% του ΑΕΠ. Περίπου το 85% του εξοπλισμού των Ενόπλων Δυνάμεων είναι γαλλικής κατασκευής (μετά τη Σαουδική δωρεά από 3 δισεκατομμύρια δολάρια), ενώ το υπόλοιπο είναι αμερικανικής, βρετανικής και σοβιετικής κατασκευής.
Εξωτερικοί σύνδεσμοι
Ε
Παναγιώτης Ζερβός
Ο Παναγιώτης Ζερβός (1878-1952) ήταν Έλληνας μαθηματικός, καθηγητής πανεπιστημίου τον 20ό αιώνα.
Οικογένεια
Γεννήθηκε στα Ζερβάτα της Σάμης στην Κεφαλονιά το 1878, όμως ενώ ήταν ακόμη σε μικρή ηλικία, η οικογένεια του μετακόμισε στην Κέρκυρα. Εκεί ο πατέρας του ίδρυσε βιοτεχνία παραγωγής κεριών. Η οικογένεια του είναι παλιοί κάτοικοι του νησιού. Πατέρας του ήταν ο έμπορος Σπυρίδων Ζερβός, και μητέρα του η Αναστασία Μοντεσάντου, και είχε 8 αδέρφια, 6 κορίτσια και δύο αγόρια. Μεταξύ αυτών ο αδερφός του Ιωάννης ήταν ποιητής και λογοτέχνης, και η αδερφή του Μαρία συγγραφέας διδακτικών συγγραμάτων. Σημαντική ήταν η αφοσίωση της οικογένειας στην χριστιανική πίστη.
Εκπαίδευση
Όσο βρισκόταν στην Κέρκυρα ο Παναγιώτης Ζερβός φοίτησε στο Εκπαιδευτήριο Οικονόμου (1884 – 1889) και στη συνέχεια στο Γυμνάσιο Κέρκυρας (1889 – 1893). Εκεί είχε έρθει σε ρήξη με τον καθηγητή του μιας και οι λύσεις που έδινε στα μαθηματικά προβλήματα ήταν διαφορετικές από τους προσωπικούς καθηγητές του, ενώ είχε μείνει μετεξεταστέος στα μαθηματικά μιας και σε γραπτές εξετάσεις είχε συμπληρώσει την κόλλα άλλου μαθητή.
Παρ' όλη την κακή οικονομική κατάσταση που αντιμετώπιζε η οικογένεια του, και μετά την ολοκλήρωση των γυμνασιακών σπουδών του στην γαλλική σχολή Φρερ στην Αλεξάνδρεια, ο ίδιος μετακόμισε στην Αθήνα και το ακαδημαϊκό έτος 1894-95 εγγράφηκε στη Μαθηματική Σχολή του Πανεπιστημίου Αθηνών. Μέχρι το 1896 έμενε μόνος του, και τα έσοδα του προερχόταν από τα ιδιαίτερά του μαθήματα. Αργότερα, όμως όλη η οικογένεια του μετακόμισε στην Αθήνα, εκτός από τον αδερφό του Ιωάννη που έμεινε στην Αλεξάνδρεια. Καθηγητές του στο Πανεπιστήμιο ήταν ο Κυπάρισσος Στέφανος και ο Ιωάννης Χατζιδάκις, ενώ ήταν συμφοιτητής με τον αργότερα καπνοβιομήχανο Επαμεινώνδα Παπαστράτο. Το πρώτο έτος των σπουδών του, αρίστευσε σε διαγωνισμό μαθηματικών όλων των ετών, ενώ ο καθηγητής του Ιωάννης Χατζιδάκις, του απαγόρευσε να απαντά σε ερωτήσεις ή ασκήσεις κατά τη διάρκεια των φροντιστηριών του μαθήματος, μιας και είχε όλες τις απαντήσεις.
Αποφοίτησε με άριστα από το Πανεπιστήμιο Αθηνών. Το γεγονός αυτό οδήγησε τους καθηγητές του, να αξιώσουν από το Υπουργείο Παιδείας, τον διορισμό του σε σχολείο μέσης εκπαίδευσης. Έτσι λοιπόν, ξεκινώντας από το 1899 δίδαξε διαδοχικά στο Ληξούρι, στη Βαρβάκειο Σχολή και στην Κερατέα.
Μαζί με τους Κυπάρισσο Στέφανο, Ιωάννη Χατζιδάκι, Γεώργιο Ρεμούνδο και Κωνσταντίνο Καραθεοδωρή, ο Παναγιώτης Ζερβός, έπαιξε σημαντικό ρόλο στην εδραίωση της μαθηματικής έρευνας στην Ελλάδα.
Ερευνητικό έργο
Η μαθηματική έρευνα του Ζερβού ξεκίνησε από την Ανώτερη Άλγεβρα. Ήταν ο πρώτος μαθηματικός ο οποίος ασχολήθηκε με τον τομέα αυτό, με τις εργασίες του να δημοσιεύονται στο διεθνές περιοδικό « L’ Enseignement Mathématique ». Στη δεύτερη από τις εργασίες του, απέδειξε το θεώρημα του Καρτεσίου, με την χρήση του θεωρήματος Rolle. Στη συνέχεια ασχολήθηκε με τις αναλυτικές συναρτήσεις μιγαδικών μεταβλητών.
Κατά το ακαδημαϊκό έτος 1908 – 1909, ορίστηκε υφηγητής και δίδαξε Δυναμική στο Πανεπιστήμιο Αθηνών αλλά και άλλα κεφάλαια σχετικά με παραγωγικές εξισώσεις στη Μηχανική. Τη περίοδο αυτή σημείωσε αρκετές επιτυχίες σε διεθνή συνέδρια σε Ρώμη και Παρίσι. Οι επιτυχίες αυτές τον ενέταξαν στην διεθνή μαθηματική βιβλιογραφία.
Το 1908 διορίστηκε, εκ νέου, στη δημόσια μέση εκπαίδευση και δίδαξε στο Δ΄ Ελληνικό Σχολείο στον Πειραιά. Εκεί παρέμεινε μέχρι το 1911, οπότε και μετατέθηκε στο Ε΄ Σχολείο των Αθηνών. Τον Οκτώβριο του 1913 μετατάχθηκε στη Βαρβάκειο Σχολή που τότε μετονομάστηκε σε Η΄ Γυμνάσιο. Δίδαξε ακόμη στη Σχολή Ναυτικών Δοκίμων. Το 1912 μαθηματική του εργασία ανακοινώθηκε στο Διεθνές Μαθηματικό Συνέδριο του Κέιμπριτζ, ενώ το 1913 κατάφερε μέσω δημοσίευσης στο γερμανικό περιοδικό "Journal De Grelle" να παρουσιάσει σε ευρύ κοινό την αποδεικτική μέθοδο που ανέπτυξε για το θεώρημα του Χίλμπερτ.
Ενώ εξελέγη καθηγητής στο Πανεπιστήμιο Αθηνών, αρνήθηκε τη θέση και παρέμεινε στο Η΄ Γυμνάσιο, μιας και θεώρησε την έκτακτη έδρα ως αντάξια του έργου του. Το 1917 όμως, στην προκήρυξη πλήρωσης της κενής τακτικής έδρας του Ιωάννη Χατζηδάκι, ο Παναγιώτης Ζερβός, εξελέγη παμψηφεί. Διορίστηκε στη θέση αυτή στις 30 Νοεμβρίου 1917. Παράλληλα, και πριν τον θάνατο του Κυπάρισσου Στέφανου, ο Ζερβός επιμελήθηκε τα χειρόγραφα του, ώστε να δημοσιευθεί το ανέκδοτο έργο του Στέφανου.
Υπήρξε αντιπρόεδρος μαζί με τον Γεώργιο Ρεμούνδο της Ελληνικής Μαθηματικής Εταιρείας, κατά την ίδρυσή της, το 1918. Την περίοδο αυτή δημοσίευσε δύο νέες εργασίες του γραμμένες στα γαλλικά, στο Δελτίο της Μαθηματικής Εταιρείας. Στη συνέχεια, το 1920, δύο από τις τρεις καινούριες εργασίες του ανακοινώθηκαν επισήμως στο Διεθνές Μαθηματικό Συνέδριο που έλαβε χώρα στο Στρασβούργο, ενώ η τρίτη εργασία του ανακοινώθηκε στην Ακαδημία Επιστημών του Παρισιού. Ανακηρύχθηκε επίτιμο μέλος της Εταιρείας Γραμμάτων του Στρασβούργου, ο ίδιος όμως απέκρυψε το δίπλωμα αυτό, μιας και ήταν ο μοναδικός μέχρι τότε Έλληνας που είχε τιμηθεί με αυτό το αξίωμα.
Το 1920, με την επάνοδο του βασιλιά Κωνσταντίνου, ακυρώθηκαν όλοι οι διορισμοί που έγιναν επι βασιλείας Αλεξάνδρου. Έτσι ο Παναγιώτης Ζερβός απολύθηκε, και διορίστηκε εκ νέου στο Πανεπιστήμιο Αθηνών το 1922. Έτσι λοιπόν, μετά τον επαναδιορισμό του, συνέχισε να διδάσκει έως το 1949, ως τακτικός καθηγητής Μαθηματικής Ανάλυσης.
Με δική του πρωτοβουλία το 1933 ιδρύθηκε η Ελληνική Φιλοσοφική Εταιρεία της οποίας ορίστηκε μόνιμος πρόεδρος, ενώ το 1935 αντιπροσώπευσε την Ελλάδα στο Συνέδριο Επιστημονικής Φιλοσοφίας που έγινε στο Παρίσι, ενώ από το 1920 αντιπροσώπευε την Ελλάδα στη Διεθνή Επιτροπή για τη διδασκαλία των Μαθηματικών.
Το 1946 εξελέγη τακτικό μέλος της Ακαδημίας Αθηνών και κατά τη τελευταία δεκαετία της ζωής του ασχολήθηκε με τα μαθηματικά του Πλάτωνα. Ήταν ισόβιο μέλος της Διοικούσας Επιτροπής της Διεθνούς Ενώσεως Μαθηματικών.
Συνοπτικά, στο Πανεπιστήμιο Αθηνών δίδαξε ως άμισθος υφηγητής από το 1906 έως το 1911 και τακτικός καθηγητής από το 1917 έως το 1949 με διακοπή δύο χρόνων από το 1920 έως το 1922. Δίδαξε Απειροστικό Λογισμό και θεωρία των συνόλων, ενώ από το 1930 έως το 1940 δίδαξε και μαθηματική φιλοσοφία. Διετέλεσε πρύτανης του Πανεπιστημίου Αθηνών το ακαδημαϊκό έτος 1935-1936 και κοσμήτορας της Σχολής Θετικών Επιστημών το ακαδημαϊκό έτος 1923-1924.
Διεθνής αναγνώριση
Αρκετά μαθηματικά συγγράματα, επιστημονικές εργασίες, αλλά και ομιλίες μαθηματικών σε συνέδρια αναγνωρίζουν το έργο του Παναγιώτη Ζερβού. Επίσης, τιμήθηκε από αρκετές ακαδημίες επιστημών τον έχουν βραβεύσει για το έργο του.
Προσωπική ζωή
Το 1925 νυμφεύτηκε τη φιλόλογο Χαρίκλεια Παπαϊωάννου, καθηγήτρια της Μέσης Εκπαίδευσης, η οποία και τον βοήθησε ενεργά στη σύνταξη άρθρων για την Μεγάλη Εγκυκλοπαίδεια Πυρσού. Μαζί της απέκτησε ένα γιο, τον μετέπειτα μαθηματικό Σπύρο Π. Ζερβό, ο οποίος διετέλεσε καθηγητής του Πανεπιστημίου Αθηνών.
Απεβίωσε στις 2 Ιανουαρίου 1952 στην Αθήνα.
Διαβαλκανική μαθηματική συνεργασία
Το Α΄ Διαβαλκανικό Μαθηματικό Συνέδριο έλαβε χώρα στην Αθήνα το Σεπτέμβριο του 1934. Η οργάνωση του έγινε συλλογικά από τον Παναγιώτη Ζερβό (πρόεδρος της οργανωτικής επιτροπής) και το Νικόλαο Χατζιδάκη (πρόεδρος της εκτελεστικής επιτροπής). Στο συνέδριο αυτό ανακηρύχθηκε το επίτιμο προεδρείο του συνεδρίου. Μεταξύ άλλων ο Παναγιώτης Ζερβός ανακηρύχθηκε επίτιμο μέλος.
Ένας από τους στόχους του Παναγιώτη Ζερβού ήταν η έκδοση Μεσογειακού Μαθηματικού περιοδικού. Μετά την επιτυχία του Συνεδρίου το 1934, εξέδωσε το περιοδικό, του οποίου ήταν διευθυντής, με τίτλο: « Revue Mathematique de l’ Union Interbalcanique ». Είχε καθαρά ερευνητικό περιεχόμενο, και πέτυχε συνεργασίες με άλλα μαθηματικά περιοδικά της εποχής, και το 1937 αναγνωρίστηκε από την Διαβαλκανική Μαθηματική Ένωση. Η έκδοση του περιοδικού γινόταν στο Εθνικό Τυπογραφείο στην Αθήνα, και διεκόπη μόνο κατά την την είσοδο των Γερμανών στην Αθήνα το 1941.
Πηγές
Κατηγορία:Έλληνες μαθηματικοί Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Μέλη της Ακαδημίας Αθηνών Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Διόνυσος (συγκρότημα)
Οι Διόνυσος είναι ένα ροκ συγκρότημα που δημιουργήθηκε στο Κερατσίνι στις αρχές του ’90. Αποτελείται από τους Δημήτρη Πετροβίτση (Jim Hionatos Petrovitsis), τον Νίκο Σουλιμιώτη, τον Κώστα Γιουρτζόγλου,τον Στέλιο Μοίρα και τον Θοδωρή Αριανούτσο. Από τις αρχές του 2000, οι Διόνυσος έχουν κυκλοφορήσει πέντε προσωπικούς δίσκους ενώ έχουν και αρκετές συμμετοχές και συνεργασίες με μεγάλα ονόματα της Ελληνικής σκηνής. Υιοθέτησαν την ονομασία Διόνυσος επηρεασμένοι από τις πρώτες σκέψεις του Jim Morrison γύρω από το Dionysos, πριν καταλήξει στο The Doors.
Ιστορία
Στις αρχές του 1990 ο Δημήτρης Πετροβίτσης, δημιουργεί στο Κερατσίνι τους Διόνυσος .Ξεκινούν σχεδόν αμέσως τις ζωντανές εμφανίσεις. Για πολλά χρόνια στροβιλίζονται ανάμεσα σε live περιπλανήσεις σε όλη την Ελλάδα και ανακατατάξεις, έτσι δημιουργούν ένα σταθερό κοινό που τους ακολουθεί πιστά παντού. Στα τέλη της δεκαετίας του 90 και έπειτα από μία αυτοσχέδια περιοδεία σε όλη την Ελλάδα κυκλοφορούν τον πρώτο τους δίσκο με τίτλο «Κρυστάλλινα Φτερά» από την δισκογραφική εταιρία Music Wave.Ο δίσκος κυμαίνεται σε πιο ποπ συχνότητες, με το κομμάτι «Έφυγες» να ξεχωρίζει από το δίσκο. Σιγά σιγά αρχίζει να παίζει σε όλα τα ραδιόφωνα της χώρας και έτσι οι Διόνυσος δύο χρόνια αργότερα το 2002 κυκλοφορούν και τον δεύτερο τους δίσκο με τίτλο «Στην Άκρη Της Πόλης» από την ίδια εταιρεία. Ο τίτλος του δίσκου είναι δανεισμένος από το σπουδαίο μυθιστόρημα της Σώτης Τριανταφύλλου «Σαββάτο βράδυ στην άκρη της πόλης». Ο δεύτερος αυτός δίσκος με τα κομμάτια «Ομορφότερη στιγμή» και «Estella», αλλά και οι συνεχιζόμενες εμφανίσεις τους κυρίως στην επαρχεία, τους δίνουν την ευκαιρία να αποδείξουν την σταθερά ανοδική τους πορεία και να υπογράψουν ένα συμβόλαιο, τον Απρίλιο του 2003 με την Alpha Records. Ξεκινάνε αμέσως τις ηχογραφήσεις και τον Φεβρουάριο του 2004 κυκλοφορούν τον τρίτο τους δίσκο με τίτλο «Από Άκρη Σε Άκρη» μέσω και ενός δικού τους label με τίτλο «revolver productions» Στο δίσκο αυτό υπάρχουν και 2 διασκευές το «Στέλλα η Σμυρνιά» του Γιώργου Μουκίδη που έχει τραγουδήσει ο Νότης Σφακιανάκης αλλά και το «'Όσο αργεί να ξημερώσει» κομμάτι από τις Μάσκες. Το «Στέλλα η Σμυρνιά» ήταν και το πρώτο video clip της μπάντας που έπαιξε στην τηλεόραση. Στις 31 Δεκεμβρίου του 2013 τελευταία μέρα του χρόνου οι Διόνυσος κυκλοφορούν μέσω του προσωπικού τους label «revolver productions» τον τέταρτο προσωπικό τους δίσκο με τίτλο « Η γη είναι επίπεδη» που διανέμεται δωρεάν μέσω του διαδικτύου. Τον Νοέμβριο του 2017 οι Διόνυσος κυκλοφορούν την πέμπτη δισκογραφικά τους δουλεία με τίτλο «Παράπλευρες απώλειες» ένα mini Ep που περιέχει μία διασκευή σε ένα κομμάτι των Αργεντινών Los enanitos verdes το Lamento Boliviano καθώς και μία διασκευή σε Ελληνικούς στίχους του κομματιού των Kings of Leon «Don't matter». Οι Διόνυσος σαν γνήσια ροκ μπάντα ακολουθούν την οδό των ζωντανών εμφανίσεων, που είναι η κύρια πηγή δημιουργίας τους, έχοντας συνεργαστεί επί σκηνής με σπουδαία ονόματα όπως ο Παύλος Παυλίδης, τα Υπόγεια ρεύματα, ο Λάκης  Παπαδόπουλος, ο Βασίλης Πετρίδης, ο Γιώργος Δημητριάδης, οι Socrates, οι Μάσκες και πολλοί άλλοι.
Μέλη
Δημήτρης Πετροβίτσης - Jim Hionatos Petrovitsis (Φωνή, κιθάρα)
Νίκος Σουλιμιώτης (Κιθάρα)
Κώστας Γιουρτζόγλου (Μπάσο)
Στέλιος Μοίρας (Τύμπανα)
Θοδωρής Αριανούτσος (Κιθάρα)
Πρώην Μέλη
Στάθης Σίμος (κιθάρα, πλήκτρα)
Τάσος Μουλατσιώτης (κιθάρα)
Γιάννης Στρίγκος ( Πλήκτρα Μπάσο)
Δισκογραφία
Άλμπουμς
2000: Κρυστάλλινα φτερά
2002: Στην άκρη της πόλης
2004: Από άκρη σε άκρη
2013. Η γη είναι επίπεδη
2017: Παράπλευρες απώλειες
Παραπομπές
http://www.dionysosrockband.gr/
Διονυσος
Ώρα στη Μογγολία
[[File:UTC_hue4map_MON.png|thumb|300px|right| Χάρτης ζωνών ώρας της Μογγολίας
Η Ώρα στην Μογγολία επισήμως εκπροσωπείται από τη Μογγολική Χειμερινή Ώρα (UTC+08:00). Ωστόσο, οι δυτικές επαρχίες Χοβντ, Ουβς και Μπαγιάν-Ολγκίι χρησιμοποιούν την UTC+07:00.
Θερινή ώρα
Η Μογγολία χρησιμοποίησε τη θερινή ώρα το 1983-1998, το 2001-2006 και το 2015-2016.
Βάση δεδομένων ζώνης ώρας IANA
Η Βάση δεδομένων ζώνης ώρας IANA περιέχει τρεις ζώνες για τη Μογγολία στο αρχείο zone.tab.
Αϊλίκα της Σαξονίας
Η Αϊλίκα, γερμ.: Eilika von Saxen (π. 1080 - 16 Ιανουαρίου 1142) από τον Οίκο των Μπίλλουνγκ ήταν κόρη του δούκα της Σαξονίας και με τον γάμο της έγινε κόμισσα του Μπάλενστετ.
Βιογραφία
Ήταν η δεύτερη κόρη του Mάγκνους δούκα της Σαξονίας και της Σοφίας των Άρπαντ, κόρης του Μπέλα Α΄ της Ουγγαρίας. Επειδή η Αϊλίκα δεν είχε αδελφούς, μετά το τέλος του πατέρα της το 1106, αυτή και η αδελφή της Βουλφχίλδη κληρονόμησαν την περιουσία του. Η Αϊλίκα έλαβε ιδιοκτησίες στο Μπέρνμπουργκ, Βάισενφελς, Βέρμπεν και ίσως επίσης στο Μπούργκβερντεν και στο Kράιχαου, καθώς και στο παλατινάτο της Σαξονίας.
Το 1130 η Αϊλίκα συγκρούστηκε με τους πολίτες της πόλης Χάλε, πιθανώς λόγω της υποστήριξής της στον Νόρμπερτ αρχιεπίσκοπο του Mαγδεμβούργου. Άρχισαν ταραχές, κατά τη διάρκεια των οποίων σκοτώθηκε ο Κορράδος του Άιχστατ και από τις οποίες η Αϊλίκα διέφυγε με δυσκολία. Γύρω στο 1131 η Αϊλίκα απέρριψε την επιμέλεια της μονής του Γκόζεκ από τον Λουδοβίκο Α΄ λάντγκραβο της Θουριγγίας και την ανέλαβε εκείνη. Το 1133 ο Αϊλίκα απέλασε τον ηγούμενο Μπέρτολντ από το Γκόζεκ για ανικανότητα διοίκησης. Το 1134 εισήγαγε τον διάδοχό του, ηγούμενο Πέντερ, στο μοναστήρι με επίσημη προσφώνηση στους μοναχούς. Το 1138 η Αϊλίκα κατηγορήθηκε για τυραννία, και της επιτέθηκαν στο κάστρο της Μπέρνμπουργκ.
Οικογένεια
Η Αϊλίκα παντρεύτηκε τον Όθωνα των Ασκάνια κόμη του Μπάλενστετ πριν από το 1095. Με τον Όθωνα, η Αϊλίκα είχε παιδιά:
Μήλεσι Αττικής
Το Μήλεσι είναι οικισμός της βορειοανατολικής Αττικής. Βρίσκεται μεταξύ Μαλακάσας και Ωρωπού, χτισμένο σε υψόμετρο 220 μέτρων πάνω ακριβώς από τον κάμπο του Ωρωπού. Ανήκει στον Δήμο Ωρωπού και έχει πληθυσμό 425 κατοίκους, σύμφωνα με την απογραφή του 2011.
Πορεία του πληθυσμού:
Με την πρώτη διοικητική διαίρεση που όρισε τους δήμους της Ελλάδας, το Μήλεσι εντάχθηκε στον Δήμο Ωρωπού. Προσαρτήθηκε στην συνέχεια στον Δήμο Περαίας, με εξαίρεση το διάστημα 1840-41 που εντάχθηκε στον Δήμο Μαραθώνος. Στο διάστημα 1912 - 1934 ανήκε στην Κοινότητα Μαρκοπούλου Ωρωπού και στο διάστημα 1934-2010 στην κοινότητα Κοινότητα Μαλακάσας. Από το 2011 ανήκει στον νέο διευρυμένο Δήμο Ωρωπού.
Παραπομπές
Κατηγορία:Οικισμοί του νομού Αττικής
ISO 4217
Ο ISO 4217 είναι ένα διεθνές πρότυπο που καθιερώθηκε από τον Διεθνή Οργανισμό Τυποποίησης που χρησιμοποιεί κωδικούς τριών γραμμάτων του λατινικού αλφάβητου ή εναλλακτικά έναν τριψήφιο αριθμητικό κωδικό για να περιγράψει τα ονόματα των νομισμάτων. Ο κατάλογος κωδικών του ISO 4217 είναι ο καθιερωμένος κανόνας στις τραπεζικές εργασίες και τις επιχειρήσεις σε όλο τον κόσμο για τον καθορισμό των διαφορετικών νομισμάτων, και σε πολλές χώρες οι κώδικες για τα πιο κοινά νομίσματα είναι τόσο πολύ δημόσια γνωστοί, ώστε οι συναλλαγματικές ισοτιμίες που δημοσιεύονται στις εφημερίδες χρησιμοποιούν μόνο αυτούς για να καθορίσουν τα διαφορετικά νομίσματα, αντί των μεταφρασμένων ονομάτων των νομισμάτων ή διφορούμενων συμβόλων νομίσματος.
Ενεργοί κωδικοί
Ο παρακάτω κατάλογος περιλαμβάνει τους κωδικούς του ISO 4217 οι οποίοι είναι ενεργοί.
Ανενεργοί κωδικοί
Ο παρακάτω κατάλογος περιλαμβάνει τους κωδικούς του ISO 4217 οι οποίοι δεν είναι πλέον ενεργοί.
Γιάννης Οικονομίδης
Ο Γιάννης Οικονομίδης (1967) είναι Ελληνοκύπριος κινηματογραφικός σκηνοθέτης και σεναριογράφος, που εργάζεται στην Ελλάδα και θεωρείται ένας από τους κορυφαίους δημιουργούς του σύγχρονου ελληνικού σινεμά. Οι ταινίες του ερευνούν το θέμα της βίας, συναισθηματικής και σωματικής, την κατάρρευση της μικροαστικής κοινωνίας και τις παθογένειες της σημερινής οικογένειας. Χαρακτηρίζονται δε από τη χρήση έντονης βωμολοχίας και υπερβάλλουσας βίας.
Ο Οικονομίδης έχει επίσης ερμηνεύσει μικρούς ρόλους σε ταινίες όπως οι Suntan του Αργύρη Παπαδημητρόπουλου και Μαζί ή τίποτα του Φατίχ Ακίν. Εκτός από τον κινηματογράφο έχει ασχοληθεί με το θέατρο και την ποίηση.
Πρώτα χρόνια
Ο Οικονομίδης γεννήθηκε στη Λεμεσό το 1967, ο μεγαλύτερος από τρία αδέλφια. Σύμφωνα με τον ίδιο, παρότι ήταν μικρός όταν έγινε το πραξικόπημα της Κύπρου, η εμπειρία αυτή του έχει εντυπωθεί και επηρέασε αργότερα το έργο του. Τελειώνοντας το σχολείο, μετακόμισε στην Αθήνα και παρακολούθησε μαθήματα στη σχολή κινηματογράφου της Ευγενίας Χατζίκου.
Η καριέρα του Οικονομίδη ξεκίνησε με ταινίες μικρού μήκους και ντοκιμαντέρ. Τα Σταδιακή βελτίωση του καιρού και Μόνο μυρίζοντας γιασεμί τιμήθηκαν, το 1992 και το 1994 αντίστοιχα, στο Διεθνές Φεστιβάλ Ταινιών Μικρού Μήκους Δράμας.
Μεγάλου μήκους ταινίες
Η πρώτη μεγάλου μήκους ταινία του Οικονομίδη ήταν το Σπιρτόκουτο (2002), η οποία διακρίθηκε στο 44ο Φεστιβάλ Θεσσαλονίκης με το Βραβείο της Πανελλήνιας Ένωσης Κριτικών Κινηματογράφου. Θεωρείται μια ταινία πρωτοποριακή για το ρεαλιστικό της ύφος, που ξεχώρισε από άλλες παραγωγές της εποχής και επαναπροσδιόρισε τον ελληνικό κινηματογράφο. Το Σπιρτόκουτο παίχτηκε και ως μιούζικαλ το 2022-2023 σε σκηνοθεσία Γιάννης Νιάρρος στην Στέγη Ιδρύματος Ωνάση.
Το 2006 ακολούθησε Η ψυχή στο στόμα. Προβλήθηκε σε διάφορα διεθνή φεστιβάλ και ήταν υποψήφια για τον Χρυσό Αλέξανδρο στο 47ο Φεστιβάλ Θεσσαλονίκης.
Ο Μαχαιροβγάλτης (2010), η τρίτη μεγάλου μήκους ταινία του, έκανε παγκόσμια πρεμιέρα στο Διεθνές Φεστιβάλ Κινηματογράφου του Μπούσαν το 2010 και απέσπασε επτά βραβεία από την Ελληνική Ακαδημία Κινηματογράφου. Το μικρό ψάρι (2014) έλαβε καλές κριτικές, ιδιαίτερα για την ερμηνεία του πρωταγωνιστή Βαγγέλη Μουρίκη. Η ταινία συμμετείχε στο διαγωνιστικό τμήμα του Διεθνούς Φεστιβάλ Κινηματογράφου του Βερολίνου το 2014 και απέσπασε τέσσερα βραβεία από την Ελληνική Ακαδημία Κινηματογράφου. Και οι τέσσερις μεγάλου μήκους ταινίες του Οικονομίδη διακρίθηκαν με το βραβείο της Πανελλήνιας Ένωσης Κριτικών Κινηματογράφου για την καλύτερη ελληνική ταινία της χρονιάς.
Θέατρο
Το 2016 σκηνοθέτησε το πρώτο θεατρικό έργο στη Νέα Σκηνή του Εθνικού Θεάτρου με το δικό του έργο Στέλλα κοιμήσου. Το θεατρικό έλαβε καλές κριτικές και τιμήθηκε με βραβεία Χορν και Μελίνα Μερκούρη.
Εξωτερικοί σύνδεσμοι
Κατηγορία:Κύπριοι σεναριογράφοι Κατηγορία:Κύπριοι ποιητές Κατηγορία:Κύπριοι σκηνοθέτες κινηματογράφου
Παγώνα Πάτρας
Η συνοικία Παγώνα της Πάτρας βρίσκεται βόρεια των συνοικιών Σύνορα και Καντριάνικα. Από την περιοχή της Αρόης την χωρίζει ένας χείμαρρος που σήμερα είναι σκεπασμένος και έχει δημιουργηθεί δρόμος, ενώ νότια, απέναντι από το σημερινό εργοστάσιο Δούρου, στην οδό Μαραγκοπούλου, οριοθετείται από άλλο μικρό ρυάκι, σχεδόν επιφανειακό που αναφέρεται σε συμβόλαια και ως λαγκάδι και ξεκινάει από την περιοχή Διάκου. Βόρεια συνορεύει με την περιοχή Σαμακιά απ' όπου διέρχεται η οδός Διονύσου που συνδέει την περιοχή Αρόης με την περιοχή Γηροκομείου.
Μεγάλες εκτάσεις γης της σημερινής συνοικίας ανήκαν στους Νικόλαο Αδαμόπουλο ή Ξούρα, Παναγιώτη Γεωργακόπουλο ή Λαϊνά και Ιωάννη Φωτόπουλο που πωλήθηκαν τμηματικά σε οικόπεδα και έτσι δημιουργήθηκε η σημερινή συνοικία, έχοντας στενούς δρόμους, με μεγάλες κλίσεις και δύσκολη κυκλοφορία.
Στην κορυφή του λόφου του συνοικισμού υπάρχει μεγάλη πλατεία που πιθανολογείται ότι αποτελεί απομεινάρι παλαιάς ακρόπολης, ενώ σε μικρή απόσταση από αυτήν την πλατεία προς βορρά, υπάρχει ο ναός της Αγίας Σκέπης όπου εκεί παντρεύτηκε ο Κωνσταντίνος Παλαιολόγος, μία πριγκίπισσα, την Θεοδώρα ή Μαγδαληνή Τόκκο (– Νοέμβριος 1429), μέλος της οικογένειας των Τόκκων, η οποία λόγω του περπατήματός της έλαβε το προσωνύμιο Παγώνα και απ' αυτήν και ολόκληρη η συνοικία. Η συγκεκριμένη εκκλησία πιθανολογείται ότι έχει κτισθεί πάνω σε ερείπια αρχαίου ναού.
Σήμερα στην κορυφή του λόφου υπάρχει ανάμεσα στα σπίτια και μία μικρή εκκλησία, αφιερωμένη στον Άγιο Μάρκο τον Ευγενικό, η οποία κτίσθηκε με έξοδα του Γεωργίου Οικονόμου, κατηχητή επί σειρά ετών στη Συνοικία ενώ την διαχειρίζεται ομώνυμος ιεραποστολικός σύλλογος και ιερουργεί σε αυτήν ο πατήρ Μιχαήλ Καραγιάννης, από τους παλαιότερους εφημέριους του ιερού ναού Παναγίας Αλεξιωτίσσης που βρίσκεται στην συνοικία Καντριάνικα.
Πηγές
Κατηγορία:Συνοικίες της Πάτρας
Ιωάννης Πολίτης (πανεπιστημιακός)
Ο Ιωάννης Πολίτης (1886- Ιανουάριος 1968) υπήρξε Έλληνας καθηγητής πανεπιστημίου και ακαδημαϊκός.
Ντσου Μοχέλε
Ο Ντσου Μοχέλε (Ntsu Mokhehle, 26 Δεκεμβρίου 1918 – 6 Ιανουαρίου 1999) ήταν πολιτικός από το Λεσότο, ο οποίος διετέλεσε δύο φορές (1993-94 και 1994-98) πρωθυπουργός της αφρικανικής χώρας.
Ιωάννης Πολίτης (πανεπιστημιακός)
Βιογραφικά στοιχεία
Γεννήθηκε στον Πειραιά το 1886. Πήγε γυμνάσιο στην γενέτειρά του. Σπούδασε στο Εθνικό Πανεπιστήμιο και στο Πανεπιστήμιο της Νεάπολης, Ρώμης και Πάντοβας, όπου και αποφοίτησε με διδακτορικό των Φυσικών Επιστημών το 1911.
Διορίστηκε επίτιμος επιμελητής του Φυτολογικού εργαστηρίου Παβίας. Επιστρέφοντας στην Ελλάδα διορίστηκε διευθυντής του Φυτοπαθολογικού εργαστηρίου του Κράτους και τακτικός καθηγητής της Δασολογικής Σχολής. Το 1919 εξελέγη τακτικός καθηγητής της Βοτανικής του Πανεπιστημίου Αθηνών και το 1920 του Ε.Μ.Π. Διετέλεσε πρύτανης του Πανεπιστημίου Αθηνών (1944-1945).
Ντσου Μοχέλε
Βιογραφία και καριέρα
Γεννήθηκε στο Τεγιατεγιανένγκ, στις 26 Δεκεμβρίου του 1918. Υπήρξε δύο φορές πρωθυπουργός, από τις 2 Απριλίου του 1993 ως τις 17 Αυγούστου του 1994 και από τις 14 Σεπτεμβρίου του 1994 ως τις 29 Μαΐου του 1998.
Ιωάννης Πολίτης (πανεπιστημιακός)
Βιογραφικά στοιχεία
Ήταν τακτικό μέλος της Ακαδημίας Αθηνών από την ίδρυσή της και ιδρυτικό μέλος της Ανωτάτης Δασολογικής Σχολής. Διετέλεσε πρόεδρος της Ακαδημίας Αθηνών το 1949.
Ντσου Μοχέλε
Βιογραφία και καριέρα
Ίδρυσε το Κόμμα του Κογκρέσου της Μπασουτολάνδης, το οποίο μετονομάστηκε σε Κόμμα του Κογκρέσου των Μπασότο το 1952 και ηγήθηκε του κόμματος αυτού ως το 1997, οπότε και παραιτήθηκε για να δημιουργήσει ένα νέο κόμμα το Κογκρέσο του Λεσότο για τη Δημοκρατία (LCD).
Ιωάννης Πολίτης (πανεπιστημιακός)
Βιογραφικά στοιχεία
Πέθανε τον Ιανουάριο του 1968.
Ντσου Μοχέλε
Παραίτηση, διαδοχή και θάνατος
Τον Ιανουάριο του 1998 δεν έλαβε μέρος στο συνέδριο του LCD για λόγους υγείας και δε διεκδίκησε το αξίωμα του προέδρου ξανά. Ωστόσο, το κόμμα του τον εξέλεξε. Έπειτα από την επιμονή του ίδιου του Μοχέλε ότι δεν μπορούσε πλέον να ηγηθεί του κόμματος, εξελέγη σε νέο συνέδριο ο διάδοχός του στην ηγεσία του κόμματος, ο αντιπρόεδρος της κυβέρνησης Πακαλίτα Μοσιζίλι, στις 21 Φεβρουαρίου. Το LCD αναδείχθηκε νικητής των βουλευτικών εκλογών του 1998 και ο Μοσιζίλι αντικατέστησε τον Μοχέλε στην πρωθυπουργία. Ο Μοχέλε απεβίωσε στο Μπλομφοντέιν, στη Νότια Αφρική, στις 6 Ιανουαρίου του 1999.
Ιωάννης Πολίτης (πανεπιστημιακός)
Πηγές
Κατηγορία:Έλληνες βιολόγοι Κατηγορία:Έλληνες βοτανολόγοι Κατηγορία:Έλληνες πανεπιστημιακοί Κατηγορία:Βιογραφία-επέκταση Κατηγορία:Μέλη της Ακαδημίας Αθηνών Κατηγορία:Πρόεδροι της Ακαδημίας Αθηνών
Ντσου Μοχέλε
Παραπομπές
Κατηγορία:Πρωθυπουργοί του Λεσότο
Έλενα των Ανζού
Η Έλενα των Ανζού (Hélène d'Anjou, 1237 - 8 Φεβρουαρίου 1314) ήταν η σύζυγος του Σέρβου βασιλιά Στέφανος Ούρος Α΄ και βασίλισσα της Σερβίας.
Η καταγωγή της δεν έχει αποδειχθεί σαφώς, αλλά είναι γνωστό ότι σχετίζεται με τον Κάρολο βασιλιά της Νάπολης και της Σικελίας, ο οποίος, σε επιστολή του 1273 ονομάζεται ξάδελφός της.
Σύμφωνα με την πρώτη εκδοχή και την βιογραφία του Αρχιεπισκόπου Ντανίλο αναφέρει ότι «ήταν από γαλλική οικογένεια» και «η οικογένεια είχε βασιλικό ή αυτοκρατορικό αίμα».
Η δεύτερη εκδοχή και σύμφωνα με το το "Europäische Stammtafeln" αναφέρει ότι το επώνυμο Ανζού δεν έχει σχέση με την οικογένεια των Ανζού αλλά είναι το αποτέλεσμα παρερμηνείας του ονόματος "Αγγελίνα", το οποίο έφερε τη βυζαντινή κυβερνώσα οικογένεια των Αγγέλων. Ο Άγγλος ιστορικός Γκόρντον Μακντάνιελ διαπίστωσε ότι ήταν εγγονή της αδελφής του Βαλδουίνου Β΄, ο Λατίνος αυτοκράτορας της Κωνσταντινούπολης. Σύμφωνα με αυτή τη θεωρία, η Ελένη του Ανζού (1236 - 1314), της οποίας το πραγματικό όνομα ήταν "Ελένη Αγγελίνα" ήταν κόρη ενός Ούγγρου αριστοκράτη Ιωάννη Άγγελου (Angelo János), δούκας της Σύρμιας, και της Μαλτίδης ντε Βιαντέν, δούκισσα της Ποζέγκα και της Κοβίνα. Ο πατέρας της Ελένης ο Ιωάννης Άγγελος, ήταν ο γιος του Βυζαντινού αυτοκράτορα Ισαακίου Αγγέλου και Μαργαρίτας της Ουγγαρίας, η οποία ήταν κόρη του βασιλιά Μπέλα Γ΄ και της Αγκνές της Σαντιγιόν.
Η Έλενα έγινε μοναχή στην εκκλησία του Αγίου Νικολάου στη Σκόδρα με το όνομα Ελισαβέτα. Elle fonde notamment une école pour filles de familles pauvres και πέθανε 8 Φεβρουάριου 1314. Ίδρυσε το πρώτο σχολείο για άπορα κορίτσια στη σύγχρονη Σερβία. Οργάνωσε την αντιγραφή βιβλίων και δημιούργησε βιβλιοθήκη. Ίδρυσε την μονή Γκράντατς όπου κι έπειτα τάφηκε εκεί. Η παράδοση λέει ότι μετά από τρία χρόνια από το θάνατό της την είδε σε όνειρο του ένας μοναχός, και όταν άνοιξαν τον τάφο της βρέθηκε το σώμα διατηρημένο. Έπειτα από αυτό ανακηρύχθηκε αγία κι εορτάζεται στις 30 Οκτωβρίου ή 12 Νοέμβριος, σύμφωνα με το νέο ημερολόγιο.
Η Έλενα παντρεύτηκε με τον Ούρος περίπου το 1245 κι είχε τουλάχιστον τέσσερα παιδιά:
Παραπομπές
Κατηγορία:Βασίλισσες της Σερβίας (σύζυγοι βασιλέων) Κατηγορία:Βασίλειο της Σερβίας (Μεσαίωνας) Κατηγορία:Δυναστεία των Νέμανιτς Κατηγορία:Δυναστεία των Αγγέλων Κατηγορία:Σέρβοι άγιοι
Κύμα
300px|thumb|Η περιοδικότητα του κύματος. Κύμα ονομάζεται μια διαταραχή που μεταδίδεται στο χώρο και το χρόνο. Ο όρος Κύμα (από το αρχαίο ελληνικό ρήμα "κύω" = φουσκώνομαι) χαρακτηρίζει τη μεταφορά της διαταραχής συνήθως διαμέσου ενός μέσου. Η μεταφορά αυτή (μετάδοση) γίνεται, στα υλικά μέσα, ως παλμική κίνηση μεταξύ των στοιχειωδών σωματιδίων του μέσου, όμως ορισμένα είδη κυμάτων, όπως τα ηλεκτρομαγνητικά, μπορούν να διαδίδονται και στο κενό.
Η διαταραχή αφορά ένα συγκεκριμένο φυσικό μέγεθος, ανάλογα με το είδος του κύματος. Για παράδειγμα σε ένα ηλεκτρομαγνητικό κύμα η διαταραχή αφορά την ένταση του ηλεκτρικού και του μαγνητικού πεδίου. Στα κύματα της θάλασσας αυτό που διαταράσσεται είναι το επιφανειακό στρώμα νερού. Υπάρχουν πολλά ακόμη είδη κυμάτων, όλα όμως έχουν ένα κοινό χαρακτηριστικό: μεταφέρουν ενέργεια. Για παράδειγμα ένα κύμα που κινείται στην επιφάνεια της θάλασσας αναγκάζει κάθε σώμα που επιπλέει ν΄ ανεβοκατεβαίνει. Τούτο συμβαίνει από την ενέργεια που μεταφέρει το κύμα και η οποία τελικά προκαλεί ταλαντώσεις στο σώμα που επιπλέει. Το ίδιο συμβαίνει και στον αέρα. Όταν ένα ηχητικό κύμα «ταξιδεύει» τα μόρια του αέρα ταλαντώνονται. thumb|220px|Κύματα στην παραλία της Ιεράπετρας.
Μεγέθη των κυμάτων
Στη φυσική έχουν οριστεί τα εξής μεγέθη που αφορούν όλα τα κύματα. Ο κλάδος της που τα μελετάει ονομάζεται κυματική. Τα δύο πρώτα μεγέθη ορίζονται σε όλα τα περιοδικά φαινόμενα:
Περίοδος
Περίοδος ονομάζεται το χρονικό διάστημα μεταξύ της δημιουργίας δύο διαδοχικών διαταραχών, ή της διέλευσης δύο διαδοχικών χαρακτηριστικών μιας διαταραχής, για παράδειγμα το χρονικό διάστημα διέλευσης δυο κορυφών του κύματος από ένα συγκεκριμένο σημείο του χώρου. Συμβολίζεται με Τ και μετριέται σε s (δευτερόλεπτα). Εξ ορισμού προκύπτει ότι Τ=Δt/Ν όπου Ν είναι ο αριθμός των διαταραχών που πέρασαν σε χρονικό διάστημα Δt. Για παράδειγμα, έστω ότι μετράμε την περίοδο των κυμάτων της θάλασσας. Σε χρόνο πέντε δεύτερα μετρήσαμε δύο κύματα που έσκασαν στην παραλία, άρα η περίοδος των κυμάτων της θάλασσας της συγκεκριμένης παραλίας είναι 5/2=2,5 δευτερόλεπτα.
Συχνότητα
Συχνότητα ονομάζεται ο αριθμός των διαταραχών που δημιουργήθηκαν ή πέρασαν από ένα συγκεκριμένο σημείο ανά μονάδα χρόνου, δηλαδή ο αριθμός των διαταραχών διά του χρονικού διαστήματος στο οποίο μετρήσαμε τον αριθμό των διαταραχών. Συμβολίζεται με f (frequency που σημαίνει συχνότητα στα Αγγλικά) και μετριέται σε δευτερόλεπτα εις τη μείον ένα ή s−1, ή hz. Έτσι, ισχύει f=N/Δt, όπου Ν είναι ο αριθμός των διαταραχών που πέρασαν σε χρονικό διάστημα Δt. Η συχνότητα είναι αντίστροφο μέγεθος της περιόδου και ισχύει: fT=(N/Δt)(Δt/Ν)=(NΔt/ΔtN)=1
Φάση κύματος
Κατά τη μελέτη των κυμάτων αποδείχθηκε ότι αυτά μπορούν να μελετηθούν με βάση τις τριγωνομετρικές συναρτήσεις. Η Φάση είναι βασικό μέγεθος αυτών των συναρτήσεων. Συμβολίζεται με φ και μετριέται όπως και οι γωνίες σε rad (ακτίνια). Η φάση στα κύματα εξαρτάται από το σημείο και το χρόνο για το οποίο μελετάμε. Συνήθως ένα κύμα περιγράφεται (προσεγγιστικά) από την εξίσωση a=Αημ(φ(x,t)) όπου φ(x,t) η συνάρτηση της φάσης συναρτήσει της θέσης x του σημείου που μελετάμε τη στιγμή t, a το μέγεθος που διαταράσσεται και Α το πλάτος του κύματος. Η φάση συνήθως είναι γραμμική συνάρτηση της θέσης και του χρόνου, δηλαδή της μορφής.
Συμφασικά ή σε φάση ονομάζονται δύο σημεία που συμπεριφέρονται λόγω του κύματος με τον ίδιο τρόπο. Πρακτικά, αυτό σημαίνει ότι βρίσκονται στο ίδιο σημείο της διαταραχής. Αν φ1 η φάση του ενός και φ2 η φάση του αλλουνού ισχύει φ1=φ2+2κπ
Πλάτος κύματος
250px|right|thumb|Γραφική παράσταση κύματος όπου σημειώνεται το πλάτος του (Ao) Ως Πλάτος κύματος χαρακτηρίζεται η καθ΄ ύψος μέγιστη μετατόπιση ενός σημείου, από το σημείο ισορροπίας του κατά τη διέλευση ενός κύματος. Για παράδειγμα οι ισχυροί άνεμοι δημιουργούν υψηλό κυματισμό είτε στις θάλασσες είτε στις λίμνες. Πλάτος του θαλάσσιου κύματος ονομάζεται το ύψος του όρους ή της κορυφής ή και το βάθος της κοιλίας του (κύματος), μετρούμενα πάντα από την κανονική στάθμη ή μέση κανονική στάθμη.
Κύμα
Φάση κύματος
Σε αντίθεση φάσης ονομάζονται τα σημεία που συμπεριφέρονται αντίθετα λόγω του κύματος. Πρακτικά, αυτό σημαίνει ότι το ένα σημείο είναι συμφασικό με ένα τρίτο σημείο, που απέχει απόσταση μισό μήκος κύματος από το πρώτο στη διαταραχή. Αν φ1 η φάση του ενός και φ2 η φάση του αλλουνού ισχύει φ1=φ2+2κπ+π
Δύο κύματα του ίδιου είδους ίδιας συχνότητας που συμβάλλουν, επειδή υποχρεωτικά έχουν την ίδια ταχύτητα, σε κάθε σημείο του μέσου έχουν συγκεκριμένη διαφορά φάσης. Η διαφορά φάσης των κυμάτων επηρεάζει το τελικό αποτέλεσμα. Αν τα κύματα είναι σε φάση, τότε το τελικό κύμα έχει πλάτος το άθροισμα των πλατών. Αν είναι σε αντίθεση φάσης έχουν πλάτος τη διαφορά των πλατών.
Πλάτος κύματος
Το μέγεθος που διαταράσσεται λαμβάνει μία μέγιστη και μία ελάχιστη τιμή. Είναι αδύνατον να διαταράσσεται περιoδικά ένα μέγεθος, δηλαδή να είναι περιοδικό φαινόμενο, χωρίς να λαμβάνει μια μέγιστη και μια ελάχιστη τιμή. Θεωρώντας ως μηδέν το μέσο της μέγιστης και της ελάχιστης τιμής, έχουμε ότι η απόλυτη τιμή της ελάχιστη τιμής είναι ίση με την απόλυτη τιμή της μέγιστης. Αυτή η απόλυτη τιμή ονομάζεται πλάτος του κύματος. Συμβολίζεται με Α και μετριέται σε μονάδες μήκους, συνήθως μέτρα. Το πλάτος ενός κύματος δεν είναι πάντα σταθερό και συνήθως εξαρτάται, όπως και η φάση από τη θέση και το χρόνο στον οποίο μελετάμε ένα σημείο. Το πλάτος του κύματος σε ένα σημείο έχει άμεση σχέση με την ενέργεια του κύματος σε αυτό το σημείο.
Μήκος κύματος
Μήκος κύματος είναι η απόσταση που διανύει το κύμα σε χρόνο μιας περιόδου. Το κύμα είναι περιοδικό φαινόμενο, ουσιαστικά η επανάληψη μιας διαταραχής. Το μήκος αυτής της διαταραχής είναι το μήκος κύματος. Συμβολίζεται με λ και μετριέται όπως και το πλάτος του κύματος σε μονάδες μήκους, συνήθως σε μέτρα. Το μήκος κύματος είναι ίσο με την ελάχιστη δυνατή απόσταση μεταξύ δύο διαφορετικών συμφασικών σημείων.
Ταχύτητα κύματος
Το κύμα μεταδίδεται στο χώρο. Η ταχύτητα της διαταραχής ονομάζεται ταχύτητα του κύματος. Συνήθως συμβολίζεται με υ, και μετριέται ανάλογα με τις μονάδες μέτρησης των μεγεθών μήκος του κύματος και περίοδος, συνήθως σε μέτρα ανά δευτερόλεπτο (m/s). Από τον ορισμό του μήκους κύματος προκύπτει ότι υ=λ/Τ=λf. Η εξίσωση υ=λf ονομάζεται θεμελιώδης εξίσωση της κυματικής και ισχύει σε όλα τα κύματα. Τα κύματα που διαδίδονται σε ένα μέσο διάδοσης έχουν ταχύτητα χαρακτηριστική του συγκεκριμένου μέσου και του συγκεκριμένου είδους κύματος. Αυτό το γεγονός είναι υπεύθυνο για διάφορα φαινόμενα στην κυματική κατά την αλλαγή μέσου διάδοσης ή κατά τη διάδοση στο ίδιο μέσο κυμάτων με ίδια όλα τα παραπάνω χαρακτηριστικά που διαφέρουν στον τρόπο μετάδοσης. Τα ηλεκτρομαγνητικά κύματα διαδίδονται και μέσα στην ύλη, αλλά και στο κενό, δε χρειάζονται ειδικό μέσο διάδοσης όπως τα υπόλοιπα κύματα. Η ταχύτητά τους στο κενό θεωρείται μία από τις σημαντικότερες σταθερές στη Φυσική.
Μέτωπο κύματος
Όταν αρχίζει η διαταραχή στην πηγή ή τις πηγές, αυτή μεταδίδεται σε άλλες περιοχές του μέσου. Το μέτωπο ενός κύματος είναι το σύνολο των σημείων στα οποία μόλις έφτασε η διαταραχή. Σημαντική ιδιότητα ενός μετώπου είναι ότι, όταν ένα επίπεδο κύμα μεταδίδεται από ένα μέσο σε ένα άλλο, τότε το μέτωπο παραμένει σχηματικά αναλλοίωτο, δηλαδή παραμένει επίπεδο. Αυτό το φαινόμενο είναι η αιτία της διάθλασης.
Ακτίνα κύματος
Αυτό το μέγεθος ορίζεται κυρίως στα ηλεκτρομαγνητικά κύματα. Μία ακτίνα ενός κύματος είναι η πορεία (κατά μήκος μιας γραμμής) που ακολουθεί τη διάδοση του κύματος και είναι πάντα κάθετη στο μέτωπο. Οι ακτίνες μπορούν να θεωρηθούν ως οι πορείες των διαταραχών, και των φωτονίων στα ηλεκτρομαγνητικά κύματα. Η έννοια της ακτίνας χρησιμοποιείται συχνά για την κατανόηση της συμπεριφοράς των κυμάτων σε φαινόμενα αλλαγής της πορείας τους, όπως στη διάθλαση, την ανάκλαση, την περίθλαση. Τέτοια φαινόμενα μελετά ο φυσικός κλάδος της οπτικής για το φως, αλλά τα φαινόμενα ισχύουν για όλα τα κύματα. Αυτός ήταν ο λόγος για τον οποίο οι φυσικοί άρχισαν να σκέφτονται για το δυϊσμό του φωτός και μετά της ύλης.
Κατά το σχήμα του κύματος
Τα κύματα έχουν πολλά και διαφορετικά σχήματα (κυματομορφή). Μερικα κύματα είναι πολύ σύντομα, αποτελούνται από δύο, μια ή ακόμη και μη ολοκληρωμένη διαταραχή, τέτοια κύματα ονομάζονται παλμοί. Άλλα κύματα είναι πάρα πολύ εκτενή και ίσως παράγονται συνέχεια. Ανεξάρτητα από τη μορφή του κύματος αποδεικνύεται ότι όλα τα κύματα αναλύονται σε επαλληλία άπειρων ή πεπερασμένο το πλήθος αρμονικών κυμάτων. Το σχήμα των κυμάτων εξαρτάται από την ταλάντωση του διαταρασσόμενου μεγέθους στην πηγή ή τις πηγές. Στις διάφορες περιοχές που θα διαδοθεί το κύμα, το διαταρασσόμενο μέγεθος ταλαντώνεται όπως οι πηγές. Το πλάτος, όμως θα μειωθεί ή θα αυξηθεί ανάλογα με την ενέργεια που μεταδίδεται στο συγκεκριμένο σημείο.
Ακολουθούν μερικές χαρακτηριστικές περιπτώσεις κυμάτων:
Κατά το σχήμα του κυματομετώπου
Εδώ διακρίνονται δύο υποκατηγορίες:
Κατά την κατεύθυνση της διαταραχής
Η κατεύθυνση του διαταρασσόμενου μεγέθους μπορεί να είναι κάθετη ή παράλληλη ως προς την κατεύθυνση διάδοσης των κυμάτων.
Διαμήκη κύματα
Διαμήκη ονομάζονται τα κύματα στα οποία η κατεύθυνση του διαταρασσόμενου μεγέθους είναι παράλληλη στην κατεύθυνση διάδοσης του κύματος. Στα διαμήκη κύματα ορίζονται πυκνώματα και αραιώματα. Παράδειγμα τέτοιου κύματος είναι μια διαταραχή που διαδίδεται στις σπείρες ενός ελατηρίου:
Εγκάρσια κύματα
Εγκάρσια ονομάζονται τα κύματα στα οποία η κατεύθυνση του διαταρασσόμενου μεγέθους είναι κάθετη στην κατεύθυνση διάδοσης του κύματος. Στα εγκάρσια κύματα χαρακτηρίζονται σε αντιστοιχία με τα πυκνώματα και τα αραιώματα τα όρη και οι κοιλάδες. Παράδειγμα εγκάρσιου κύματος είναι μία λέμβος στη θάλασσα:
Κύματα ίδιας συχνότητας, ίδιου πλάτους, στην ίδια περιοχή του ίδιου μέσου όπου το ένα είναι εγκάρσιο και το άλλο διαμήκες, το διαμήκες έχει μεγαλύτερη ταχύτητα από το εγκάρσιο.
Κατά το μέσο διάδοσης
thumb|Ηλεκτρομαγνητικό κύμα. Τα κύματα διαδίδονται μέσα σε μέσο, ή χωρίς μέσο, στο κενό. Ανεξάρτητα που διαδίδονται, απαραίτητη προϋπόθεση για τη διάδοση ενός κύματος σε κάποια περιοχή είναι να μπορεί να διαταραχθεί το διαταρασσόμενο μέγεθος, που χαρακτηρίζει το συγκεκριμένο κύμα. Τα είδη των κυμάτων με βάση το μέσο διάδοσης στα οποία μπορούν να διαδοθούν είναι:
Κυματική ενέργεια
Κυματική ενέργεια ονομάζεται η ενέργεια που παράγεται όταν ο άνθρωπος εκμεταλλεύεται τους διαφορετικούς τύπους θαλάσσιας ροής (Παλίρροια,Θαλάσσιο ρεύμα, Ώσμωση). Η ενέργεια από τα κύματα είναι μία τεράστια δεξαμενή ηλεκτρικής ενέργειας, της οποίας η παραγωγή ετησίως μπορεί να ξεπεράσει τις 100.000 TWh. μικρογραφία|380x380εσ|Υδροστρόβιλος
Όπως συμβαίνει με όλες τις Ανανεώσιμες πηγές ενέργειας, το δυναμικό των κυμάτων δεν είναι το ίδιο στα διάφορα μέρη του κόσμου. Έτσι, το δυναμικό των κυμάτων στις ακτές της Δυτικής Ευρώπης είναι πολύ υψηλό, σε αντίθεση με τις κλειστές θάλασσες όπως η Μεσόγειος, όπου το δυναμικό είναι κατά πολύ μικρότερο.
Με αριθμούς
Σύμφωνα με έρευνες, η κυματική ενέργεια μπορεί να καλύψει ποσοστό ίσο με το 10% της ζήτησης σε ηλεκτρική ενέργεια σε ολόκληρη την Ευρώπη έως το 2030. Αυτή τη στιγμή 5 χώρες ανά την Ευρώπη με προεξάρχουσα τη Γαλλία διαθέτουν μονάδες ισχύος 250 MW συνολικά, ενώ τρεις ακόμα χώρες βρίσκονται σε διαδικασία εγκατάστασης νέων μικρών μονάδων.
Τεχνολογία
Για τη μετατροπή της κυματικής ενέργειας σε ηλεκτρική γίνεται χρήση συσκευών πολλών ειδών. Οι συσκευές χρησιμοποιούν το θαλασσινό νερό υπό πίεση ως ενδιάμεσο προϊόν Ο βασικός τρόπος παραγωγής έχει να κάνει με την τοποθέτηση τουρμπίνας με στήριγμα στον πυθμένα της θάλασσας ,της οποίας τουρμπίνας ο έλικας περιστρέφεται κατά την πρόσκρουση κυμάτων σε αυτόν με αποτέλεσμα τη μετατροπή της κινητικής ενέργειας σε ηλεκτρική.
Ελλάδα
Στην Ελλάδα, στο παρελθόν είχε αναπτυχθεί πειραματικό έργο αξιοποίησης της κυματικής ενέργειας. Στο πλαίσιο αυτού, κατασκευάστηκε και εγκαταστάθηκε στη νήσο Ψυττάλεια μία διάταξη τεσσάρων πλωτήρων συνδεδεμένων μεταξύ τους, οι οποίοι κινούσαν μία γεννήτρια. Η συσκευή λειτούργησε χωρίς προβλήματα για κάποιο χρονικό διάστημα και ελήφθησαν τα πρώτα πειραματικά αποτελέσματα. Ωστόσο, μερικές μέρες μετά, το έργο είχε την τύχη που είχαν σχεδόν όλες οι πρώτες προσπάθειες αξιοποίησης της κυματικής ενέργειας, που λειτουργούν στο σκληρό θαλάσσιο περιβάλλον. Καταστράφηκε από κακοκαιρία με ισχυρούς ανέμους, στους οποίους είναι ιδιαίτερα εκτεθειμένη η Ψυττάλεια.
Συνοψίζοντας
Η κυματική ενέργεια αντιμετωπίζει ακόμα πολλές δυσκολίες λόγω του ιδίου του θαλάσσιου περιβάλλοντος. Σημαντικό θέμα αποτελεί και το κόστος παραγωγής. Τα τελευταία χρόνια, ωστόσο, η ερευνητική πειραματική διαδικασία έχει σημειώσει αξιοσημείωτη πρόοδο και το πολιτικό και βιομηχανικό ενδιαφέρον αυξάνεται. Παρ' όλα αυτά παραμένουν αρκετά μη τεχνικά εμπόδια που πρέπει να διευθετηθούν, προκειμένου να επισπευσθεί η ανάπτυξη της νέας αυτής αγοράς.
η κυματική ενέργεια σε νούμερα. Τα κύματα προκαλούνται από διαταραχές. Οι διαταραχές καταστρέφουν κάποιο είδος ισορροπίας, άρα μεταφέρουν ενέργεια, δηλαδή το κύμα μεταφέρει ενέργεια. Η ενέργεια αυτή αξιοποιείται στη μεταβολή του διαταρασσόμενου μεγέθους, άρα και στη διάδοση του κύματος, και ένα μέρος αποθηκεύεται προσωρινά στην περιοχή διάδοσης. Συνήθως η ενέργεια που υπάρχει σε κάποια περιοχή είναι της μορφής κΑ2/2, όπου κ ένας συντελεστής που εξαρτάται από την περιοχή του μέσου και Α το πλάτος του κύματος. Επίσης, παρατηρείται το φαινόμενο η ενέργεια να μετατρέπεται περιοδικά μεταξύ δύο διαφορετικών ειδών ενέργειας, για παράδειγμα κινητική ενέργεια, δυναμική ενέργεια στα μηχανικά κύματα ή ηλεκτρική δυναμική ενέργεια και μαγνητική δυναμική ενέργεια στα ηλεκτρομαγνητικά κύματα.
Αυτή η ενέργεια προσφέρεται από την πηγή του κύματος. Τα κύματα εκπέμπονται από την πηγή ομοιόμορφα μέσα στο μέσο ή το κενό που διαδίδονται. Η πηγή κάθε χρονική στιγμή έχει συγκεκριμένη ισχύ Ρ. Το μέρος του κύματος που εκπέμφθηκε πριν από κάποιο χρόνο έχει ένα μέρος της ισχύος που είχε τότε η πηγή. Θεωρούμε μια νοητή σφαιρική επιφάνεια στην οποία βρίσκεται η περιοχή που εξετάζουμε. Τότε η συνολική ισχύς της περιοχής είναι η ισχύς Ρ της πηγής. Θεωρούμε ότι η πηγή εκπέμπει την ενέργεια ομοιόμορφα προς όλες τις κατευθύνσεις. Η ανά μονάδα επιφάνειας ενέργεια χαρακτηρίζει όλες τις περιοχές της συγκεκριμένης σφαίρας, και ονομάζεται ένταση, με μονάδα (J/m^2)
Το φως του ήλιου εκπέμπεται ως κύμα μεταφέροντας ενέργεια. Τα διάφορα ουράνια σώματα λαμβάνουν αυτήν την ενέργεια και την επανεκπέμπουν. Μόλις επέλθει ισορροπία σταθεροποιείται η θερμοκρασία του σώματος.
Κυματικά φαινόμενα
Το κύμα συμμετέχει σε πάρα πολλά φαινόμενα της Φυσικής. Χαρακτηριστικά φαινόμενα των κυμάτων είναι:
Πλάτος κύματος
Συνεπώς όσο μεγαλύτερο πλάτος παρουσιάζει ένα κύμα τόσο μεγαλύτερη ενέργεια μεταφέρει. Τα ηχητικά κύματα μεγάλου πλάτους ακούγονται πιo δυνατά από εκείνα με μικρό πλάτος. Αν θεωρηθεί πως ο όρος μετατόπιση σημαίνει απομάκρυνση ενός σημείου του χώρου από την θέση του, ή από την θέση ισορροπίας του, τότε το πλάτος κύματος αποτελεί τη μέγιστη τιμή της μετατόπισης.
Σχετικές έννοιες
Παρόμοιες έννοιες με το πλάτος κύματος είναι και το πλάτος ταλάντωσης ή το πλάτος ηλεκτρικού σήματος. Τα μεγέθη αυτά έχουν παρόμοιες γραφικές παραστάσεις με τα κύματα στις οποίες το πλάτος σημειώνεται με τον ίδιο τρόπο.
Πλάτος ταλάντωσης
Πλάτος ταλάντωσης ονομάζεται η μέγιστη απομάκρυνση του σώματος που ταλαντώνεται από το σημείο ισορροπίας του. Εξ αυτού καθίσταται αντιληπτό ότι το πλάτος ταλάντωσης αποτελεί το ήμισυ του μήκους μιας πλήρους διαδρομής μιας ταλάντωσης. Στην περίπτωση ενός ελατηρίου σταθεράς D το οποίο εκτρέπεται από την θέση ισορροπίας του με την επίδραση δύναμης F η μέγιστη απομάκρυνση του θα ισούται με A= F/D. Η απομάκρυνση αυτή αντιστοιχεί στο πλάτος ταλάντωσης του ελατηρίου. Στις περιπτώσεις φθίνουσας ταλάντωσης το πλάτος της ταλάντωσης συνεχώς ελαττώνεται με την πάροδο του χρόνου. Στη περίπτωση αυτή λόγω απώλειας ενέργειας το πλάτος κύματος χαρακτηρίζεται αποσβεννύμενο πλάτος.
Εξωτερικοί σύνδεσμοι
Κατηγορία:Κυματική
Κύμα
Δείτε επίσης
Ειδική περίπτωση του προηγουμένου:
Εξωτερικοί σύνδεσμοι
Κατηγορία:Διαφορικές εξισώσεις
Επιληψία
Η επιληψία είναι μια πάθηση του εγκεφάλου που χαρακτηρίζεται από κρίσεις κινητικών, αισθητικών, ψυχικών και άλλων εκδηλώσεων.
Ταξινόμηση των επιληψιών
Η συμπτωματολογία κάθε τύπου επιληψίας εξαρτάται από την εντόπιση της νευρικής εκφόρτισης και από το βαθμό εξάπλωσης της ηλεκτρικής δραστηριότητας σε άλλους εγκεφαλικούς νευρώνες.
Φαρμακευτική αντιμετώπιση
Οι παροξυσμοί, με την κατάλληλη φαρμακοθεραπεία, μπορούν να ελεγχθούν απόλυτα στο 50% περίπου των επιληπτικών ασθενών.
Η φαινυτοΐνη είναι το φάρμακο εκλογής για την έναρξη της θεραπείας, ιδιαίτερα σε ενηλίκους – είναι αποτελεσματική για την καταστολή της τονικοκλονικής και της μερικής επιληψίας. Η καρβαμαζεπίνη είναι πολύ αποτελεσματική (ιδιαίτερα στην τονικοκλονική) και συχνά αποτελεί το φάρμακο πρώτης εκλογής. Η φαινοβαρβιτάλη είναι φάρμακο πρώτης εκλογής στη θεραπευτική αντιμετώπιση υποτροπιαζουσών επιληπτικών κρίσεων σε παιδιά, συμπεριλαμβανομένων και των πυρετικών σπασμών. Το βαλπροϊκό οξύ είναι η πιο αποτελεσματική διαθέσιμη ουσία για την αντιμετώπιση της μυοκλονικής επιληψίας. Η αιθουσοξιμίδη αποτελεί φάρμακο πρώτης εκλογής για τις κρίσεις αφαίρεσης. Η διαζεπάμη είναι το φάρμακο εκλογής στην οξεία θεραπευτική αντιμετώπιση της επιληπτικής κατάστασης. Νέα αντιεπιληπτικά, η γκαμπαπεντίνη και η λαμοτριγίνη, έχουν εγκριθεί για την αντιμετώπιση της απλής μερικής ή της σύνθετης μερικής επιληψίας, καθώς και της γενικευμένης τονικοκλονικής επιληψίας. Νέες ουσίες, αποτελεσματικές στους ασθενείς που ανθίστανται στη θεραπεία εμφανίζοντας μερική επιληψία είναι οι λεβετιρακετάμη, τιαγκαμπίνη, τοπιραμάτη και βιγκαμπατρίνη.
Υπάρχουν ακόμα αμινοξέα οπως η ταυρίνη μπορεί να βοηθήσει να παρεμποδίσει την κρίση επιληψίας,        το παράγωγο αμινοξύ Dimethyl Glycine (DMG),   5-HTP (5-hydroxytryptophan), η αλανίνη, η γλυκίνη (glycine) και η θρεονίνη (threonine).
Μερικά ακόμα που μπορούν να βοηθήσουν την κατάσταση των επιληπτικών είναι η ορμόνη μελατονίνη       που έχει σχέση με την γεωμαγνητικότητα (κατά πόσο θα εκκριθεί). Τα λιπίδια Medium-Chain Triglycerides (MCTs), τα ωμέγα-3 λιπαρά οξέα, μέταλλα όπως το γερμάνιο, το μαγνήσιο,    το μαγγάνιο,      το σελήνιο,    ο νευροδιαβιβαστής Γ-αμινοβουτυρικό οξύ (GABA),  μερικές βιταμίνες όπως η βιταμίνη B6,     η βιταμίνη D,   η βιταμίνη E,   βότανα όπως το μαύρο κύμινο ,το Blue Vervain, το Brahmi,    το Chinese Thoroughwax, το Devil’s Claw, το Kava Kava,  το κορεάτικο τζίνσενγκ,  η σαρσαπαρίλα, ο βλαστός Rye Sprouts, το λαχανικό μελιτζάνα μπορεί χρησιμοποιηθεί να αντιμετωπιστεί η επιληψία (λόγω της ιδιότητάς της Scoparone και Scopoletin οπού απενεργοποιούν τους σπασμούς που συσχετίζονται με την επιληψία) και η διατροφή της κετογονικής δίαιτας (που προωθεί την αλκαλική ύφεση αίματος).
Επιληψία και θρησκευτικά πρόσωπα
Ένας αριθμός διακεκριμένων ατόμων στη θρησκεία είχαν επιληψία. Οι Ντεβίνσκι και Λάι συμπεριλαμβάνουν ανάμεσα στους διάσημους επιληπτικούς των θρησκειών τον Ιεζεκιήλ στον Ιουδαϊσμό, τον Μωάμεθ (569–623) του Ισλάμ και τον Βούδα (563–483 π.Χ.). Σύμφωνα με τον δρα Τζ. Ένγκελ, ίσως υπάρχει συνάφεια επιληπτικών συμπτωμάτων με τα πιστεύω αυτών των ατόμων. Παρόλο που ψυχολογικοί και κοινωνικοί παράγοντες, όπως το στίγμα, συμβάλλουν στις θρησκευτικές εμπειρίες με την επιληψία, ένας νευρολογικός μηχανισμός πολύ πιθανό να διαδραματίζει σημαντικό ρόλο. Μια άλλη έρευνα υποστηρίζει ότι το φαινόμενο της αισθητής παρουσίας μπορεί να προκύψει ως επιληπτική αύρα με ή χωρίς θρησκευτική ερμηνεία. Πιθανή θρησκευτική ερμηνεία εξαρτάται από το συγκεκριμένο εθνοπολιτισμικό υπόβαθρο του ατόμου.
Η επιληψία στην ιστορία
Τα συμπτώματα της επιληψίας αναγνωρίζονται από πολύ νωρίς και δίδονται σε αυτά υπερφυσικές ερμηνείες. Οι πιο πρώιμες αναφορές σε επιληψία χρονολογούνται στη 2η χιλιετηρίδα π.Χ. στη Μεσοποταμία, όπου επιληπτικές αύρες, γενικευμένοι σπασμοί και άλλες όψεις αυτού που οι αρχαίοι ονόμαζαν ασθένεια της πτώσης είχαν καταγραφεί με αξιοσημείωτα ακριβείς περιγραφές. Μία βαβυλωνιακή και μια ασσυριακή πήλινη πινακίδα, που εκτιμάται να έγιναν μεταξύ 1067 και 1046 π.Χ., θεωρούνται τα αρχαιότερα ιατρικά κείμενα για την επιληψία. Στην Κίνα διασώζεται το κλασικό κείμενο του κίτρινου αυτοκράτορα για την εσωτερική ιατρική, γραμμένο περίπου το 1000 π.Χ., το οποίο περιγράφει συμπτώματα της σχιζοφρένειας, της άνοιας και της επιληψίας.
Οι υπερφυσικές θεωρίες παρέμειναν κυρίαρχες για την αιτιολόγηση της παράξενης συμπεριφοράς και των νοητικών ασθενειών για πολλούς αιώνες. Ωστόσο μαζί με αυτές τις αντιλήψεις συνυπήρχαν στο περιθώριο και οι ορθολογιστικές, όπως των ιπποκρατικών.
Πρώιμες θεωρίες κατανόησης της επιληψίας: Η κατοχή από δαίμονες και η θεϊκή καταγωγή της ασθένειας
Όλοι όσοι θεωρούνταν «μη κανονικοί», είτε λόγω ψυχικής ασθένειας, νοητικής καθυστέρησης ή φυσικών παραμορφώσεων, αντιμετωπίζονταν με τον ίδιο τρόπο. Οι πρώιμες θεωρίες υπέθεταν ότι οι διανοητικές διαταραχές προκαλούνταν από την κατοχή του σώματος από κακό δαίμονα, και η κατάλληλη θεραπεία ήταν η εκδίωξη των δαιμόνων με διάφορα μέσα, που ποίκιλαν από αβλαβείς θεραπείες, όπως η έκθεση του ασθενούς σε διάφορα είδη μουσικής, έως επικίνδυνα και μερικές φορές θανάσιμα μέσα, όπως η απελευθέρωση των κακών πνευμάτων με τη διάτρηση του κρανίου. Η ασθένεια θεωρούταν δαιμονική δύναμη η οποία διαπερνούσε τον ασθενή από έξω με σκοπό να τον καταλάβει και, για θεραπεία, συνιστώνταν η αποβολή της ασθένειας/δαιμονικής δύναμης με τη βοήθεια εξαγνιστικού φαρμάκου.